Man onder taxi gesleepFoto: ER24 ŉ Voetganger, vermoedelik in sy laat 40’s, is in ŉ kritieke toestand nadat hy Saterdagmiddag ŉ paar meter ver onder ŉ taxi gesleep is op die R40 buite Riverside Mall in Nelspruit. “Paramedici het net voor 14:00 by die toneel opgedaag,” het Werner Vermaak, woordvoerder van ER24, in ŉ verklaring gesê. “Die man het veelvoudige beserings opgedoen. Hy is in ŉ kritieke toestand na Rob Ferreira-hospitaal geneem vir verdere behandeling.” Ooggetuies het aan paramedici op die toneel gesê die man wou die pad oorsteek toe die taxi hom getref en ŉ paar meter ver gesleep het. “Die taxi se voorruit was stukkend. Niemand in die taxi is beseer nie.” Plaaslike owerhede stel ondersoek in.